UP Corona update: यूपी में कोरोना के चार हजार से अधिक नए मामले आए, 31 और मरीजों की मौत
उत्तर प्रदेश में कोरोना वायरस संक्रमण के मामलों में फिर से उछाल आया है और पिछले 24 घंटे में चार हजार से ज्यादा नए मामले आए हैं, वहीं संक्रमण से 31 लोगों की मौत हुई है।
लखनऊ। उत्तर प्रदेश में कोरोना वायरस संक्रमण के मामलों में फिर से उछाल आया है और पिछले 24 घंटे में चार हजार से ज्यादा नए मामले आए हैं, वहीं संक्रमण से 31 लोगों की मौत हुई है। अपर मुख्‍य सचिव स्‍वास्‍थ्‍य अमित मोहन प्रसाद ने रविवार को पत्रकारों को बताया कि विगत 24 घंटे में संक्रमण के 4,164 नये मामले सामने आये हैं। राज्‍य में कोरोना संक्रमितों की कुल संख्‍या 6,25,923 हो गई है।प्रसाद ने बताया कि राज्य में पिछले 24 घंटे में 31 संक्रमितों की मौत के बाद अब तक संक्रमण से 8,881 लोगों की मौत हुई है। उन्होंने बताया कि पिछले 24 घंटे में आए 4,164 नये मामलों के सापेक्ष इसी अवधि में 863 मरीजों को उपचार के बाद घर भेजा गया है। प्रसाद के मुताबिक राज्य में अब तक 6,01440 मरीज संक्रमण मुक्त होकर लोग घर जा चुके हैं। प्रदेश में इस समय 19,738 लोगों का उपचार चल रहा है जिनमें 10,665 घरेलू पृथक-वास और 434 निजी अस्पतालों में भुगतान के आधार के पर उपचार करा रहे हैं जबकि बाकी मरीजों का सरकारी अस्पतालों में निशुल्क उपचार चल रहा है।जानिए किस जिले में कितने नए मरीज मिलेशनिवार को प्रदेश में 1.77 लाख से ज्यादा तथा अब तक 3.54 करोड़ से ज्यादा नमूनों का परीक्षण किया जा चुका है। स्वास्थ्य बुलेटिन के अनुसार प्रदेश की राजधानी लखनऊ में पिछले 24 घंटे में 1,129 नये संक्रमित मिले और आठ संक्रमितों की मौत हो गई। इसी अवध में वाराणसी में 453, प्रयागराज में 397 और कानपुर नगर में 235 संक्रमित मिले हैं। प्रयागराज में चार, कानपुर नगर में तीन और वाराणसी में दो संक्रमितों की मौत हुई है। ये भी पढ़ें:छत्तीसगढ़ नक्सली हमला: केन्द्रीय गृह मंत्री अमित शाह ने की उच्च स्तरीय बैठकपाकिस्तान में लोग इमरान खान से मांग रहे हैं घबराने की इजाजत, देखिए मजेदार VIDEOछत्तीसगढ़ नक्सली हमले को लेकर हुआ बड़ा खुलासा!PM मोदी ने कोरोना के बढ़ते मामलों को लेकर की उच्चस्तरीय बैठक, दिए कई खास दिशा-निर्देशDMRC: दिल्‍ली मेट्रो इन रूट्स की ट्रेनों में जोड़ेगा अतिरिक्त कोच, लाखों लोगों को मिलेगी राहत